**Dragi učenici!**

**Danas vam dajem za vježbu jedan kviz s pitanjima iz svih područja Hrvatskoga jezika. Nije za ocjenu, samo je za vježbu, ali prvih pet učenika koji mi pošalju riješeni kviz mogu biti nagrađeni peticom ako ga točno riješe, tek s nekoliko pogrešaka (tri do četiri).**

**Šaljem vam riješene lektirne listiće s bodovanjem. Neka su pitanja ista u obje grupe pa možete vidjeti različite, a opet slične odgovore jer sam vam stavila Borninu i Lucijinu lektiru. Nisam baš ispravljala sve pogreške jer mi se žurilo.**

**Iza je i bodovna ljestvica lektire.**

**TOČNI ODGOVORI – SKUPINA A**

**SKUPINA A**

**22/22 boda odličan (5)**

1. Odgovori punom rečenicom. Napiši kada je i gdje rođen Dragutin Tadijanović.

Dragutin Tadijanović rođen je u Rastušju, 4.11.1905. godine.

1 bod

1. Odgovori punom rečenicom. Zašto je pjesnik dobio nadimak „stotiša“?

Pjesnik je dobio nadimak „stotiša“ zato što je doživio preko 100 godina.

1 bod

1. Odgovori punom rečenicom. Što piše ispod svake Tadijanovićeve pjesme?

Ispod svake Tadijanovićeve pjesme piše mjesto gdje je pjesma napisana i datum kada je napisana.

1 bod

4. Zaokruži točan odgovor. Na Tadijanovićevu poeziju odnosi se sljedeće obilježje:

a) voli rimu, osobito parnu i ukrštenu

b) poznatiji je po pjesmama u prozi

c) slobodan stih, s mnogo ritma.

1 bod

4. Zadane naslove pjesama razvrstaj prema temama i motivima.

*Pozdrav šumi, Mladić u trsju tužan, Sanjam kako idem pored tebe,*

*Večer nad gradom, Visoka žuta žita, Dugo u noć, u zimsku bijelu noć*

a) ljubav: *Mladić u trsju tužan, Sanjam kako idem pored tebe*

b) majka: *Dugo u noć, u zimsku bijelu noć*

c) pejzaž: *Pozdrav šumi, Visoka žuta žita*

d) grad: *Večer nad gradom*

2 boda

5. Pročitaj stihove i napiši naslove pjesama iz kojih su citirani stihovi.

a) *Jutros je bio trag mojih stopa okrenut: / Kako se kući vraća.*

naslov: *Stope u snijegu*

b) *Samotan lutam večernjim ulicama / Na svakom uglu, visoko, svjetiljka sja:*

naslov: *Lutanje*

2 boda

6. Pažljivo pročitaj pjesmu ***Rano sunce u šumi***, a zatim ju interpretiraj.

a) Napiši temu pjesme.

Tema pjesme je proljetno buđenje šume. 1 bod

b) Kakav je ugođaj u pjesmi?

U pjesmi vlada opuštajući ugođaj, sve je smireno i polako se budi. 1 bod

c) Prepiši pet motiva.

Šuma, vjetar, sunce, krošnje, lišće. 1 bod

d) Prepiši primjere pjesničkih slika (vidne, slušne, mirisne, dodirne, okusne). Pazi,

u pjesmi nisu zastupljena sva osjetila.

Vidna:

„Po travi,

Na kojoj se blista rosa kao suze."

Slušna:

„U zelene krošnje uleti  
Proljetni vjetar“

2 boda

e) Prepiši po jedan primjer sljedećih stilskih izražajnih sredstava: epiteta,

personifikacije, metafore i usporedbe.

Epitet: tanke (strelice)

Personifikacija:

„I listovi,

I male ptice,

Pozdraviše sunce

Veliko“

Metafora:

„Sunčeve tanke strelice  
Probodoše lišće“

Usporedba:

„Na kojoj se blista rosa kao suze.“

4 boda

f) Navedi koliko ima kitica u pjesmi i kakve su, iznesi zapažanja o stihovima (ista ili

različita duljina, rima).

U pjesmi su 4 kitice, prva kitica je trostih, druga je šesterostih, treća je šesterostih i četvrta je sedmerostih. Stihovi su slobodni, različite duljine i imaju različit broj slogova.

2 boda (1 bod za kitice, a 1 bod za stihove)

g) Prepiši po jedan primjer ritmičkih sredstava: inverzije, opkoračenja, asonance.

Inverzija:

„Rosnati cvjetovi,  
Bijeli“

Opkoračenje:

„U zelene krošnje uleti  
Proljetni vjetar“

Asonanca:

„A sjenke granatih stabala“ (6 puta se ponavlja slovo A)

3 boda Nema boda ako nije naznačeno koji se glas ponavlja.

**TOČNI ODGOVORI – SKUPINA B**

**21/24 boda vrlo dobar (4)**

1. Odgovori punom rečenicom. Napiši kada je i gdje rođen Dragutin Tadijanović.

Dragutin Tadijanović rođen je u Rastušju kod Slavonskog Broda, 4. studenog 1905. godine.

1 bod

1. Odgovori punom rečenicom. Zašto je pjesnik dobio nadimak „stotiša“?

Pjesnik je dobio nadimak „stotiša“ zato što je navršio(doživio) više od 100 godina. 1 bod

3. Odgovori punom rečenicom. Navedi tri mjesta u kojima su nastale neke autorove

pjesme.

Neke autorove pjesme nastale su u Slavonskom Brodu, Kolašinu u Crnoj Gori, u rodnom gradu Rastušju te u Zagrebu. 1 bod

4. Zaokruži točan odgovor. Na Tadijanovićevu poeziju odnosi se sljedeće obilježje:

a) voli rimu, osobito parnu i ukrštenu

b) poznatiji je po pjesmama u prozi

c) slobodan stih, s mnogo ritma.

c) slobodan stih, s mnogo ritma 1 bod

4. Zadane naslove pjesama razvrstaj prema temama i motivima.

*Ogledala sreće, Rano sunce u šumi, Sanjam kako idem pored tebe,*

*Večer nad gradom, Šume snivaju, Dugo u noć, u zimsku bijelu noć*

a) ljubav: Ogledala sreće, Sanjam kako idem pored tebe

b) majka : Dugo u noć, u zimsku bijelu noć

c) pejzaž : Šume snivaju, Rano sunce u šumi

d) grad : Večer nad gradom

2 boda

5. Pročitaj stihove i napiši naslove pjesama iz kojih su citirani stihovi.

a) Ni dunje ni ptice. / Nema. / Nema. / ni ptice ni dunje.

Naslov: Pjesma o dunji i ptici

b) Pusto mi je srce. / I žalosno lice.

Naslov: Pustoš

2 boda

5. Pažljivo pročitaj pjesmu ***Pozdrav šumi*,** a zatim ju interpretiraj.

1. Napiši temu pjesme.

Tema pjesme je pozdrav šumi. 1 bod

1. Kakav je ugođaj u pjesmi?

Ugođaj u pjesmi je svečan. 1 bod

1. Prepiši pet motiva.

Šuma,jutro,korjenje,stabla,miris. 1 bod

d) Prepiši primjere pjesničkih slika (vidne, slušne, mirisne, dodirne, okusne). Pazi,

u pjesmi nisu zastupljena sva osjetila.

Vidne: „ Kad se granje pod teškom rosom savija,

Blistajući na sunčanoj svjetlosti.“

Slušne: „ I šuštanje lišća na granama. „

Mirisne: „Ja volim miris tvojih cvjetova,“

Dodirne: „~~A stabla stoje čvrsto kao divovi.“~~ O, kako volim tvoje hladne izvore

Okusne: NEMA 3 boda

e) Prepiši po jedan primjer sljedećih stilskih izražajnih sredstava: epiteta,

onomatopeja, metafore i usporedbe.

Epiteti: zelena, velika

Onomatopeja: šuštanje lišća

Metafora:“ Korijenje tvoje crnu zemlju sapinje“

Usporeba: „ A stabla stoje čvrsto kao divovi“

4 boda

f) Navedi koliko ima kitica u pjesmi i kakve su, iznesi zapažanja o stihovima (ista ili

različita duljina, rima).

U pjesmi su 3 kitice~~, različite su duljine ,~~ nema rime, slobodan stih.

Treba imenovati vrstu kitica: dva šesterostiha i jedan monostih. 1 bod

g) Prepiši po jedan primjer ritmičkih sredstava: inverzije, opkoračenja, asonance.

Inverzija: „Pozdravljam te, zelena šumo, velika. „

Opkoračenje: „ Ja volim miris tvojih cvjetova

I šuštanje lišća na granama.“

Asonanca: „ O, šumo, zelena šumo!“ Koji glasovi? nema boda ako nisu naznačeni glasovi.

2 boda

Skupina A imala je 22 boda jer su samo vidne i slušne pjesničke slike, a skupina B 24 boda jer su još i mirisne i dodirne slike.

skupina A skupina B

0 – 9 = nedovoljan 0 – 10 = nedovoljan

10 – 13 = dovoljan 11 – 14 = dovoljan

14 – 16 = dobar 15 – 18 = dobar

17 – 19 = vrlo dobar 19 – 21 = vrlo dobar

20 – 22 = odličan 22 – 24 = odličan